**Referat af generalforsamling onsdag den 19. august 2020 på Ballerup Rideklub**

Tilstede fra bestyrelsen: Camilla Jellesmark, Alex Fraenkel, Sidse Schøler, Pernille Knudby, Julie Bjerg Hynne, Maria Kroman, Ann Mortensen, Mette Augustesen og Katrine Mohr

Antal stemmeberettigede medlemmer: 26

Antal ikke stemmeberettigede: 2

Sted: Cafeteriaet kl. 18.00

1. **Valg af dirigent**

* Alex Fraenkel blev valgt.
* Alex oplyser, at generalforsamlingen er varslet lovligt og publiceret på hjemmesiden den 15. juli 2020.

1. **Bestyrelsen aflægger beretning v. Camilla Jellesmark**

* Formand aflægger beretning
* Se bilag 1

1. **Det reviderede regnskab foreligger til godkendelse**

* Regnskabet bliver gennemgået ved kasserer Julie Bjerg Hynne
  + Påpasselige med investeringer pga. Corona situationen
  + Nyt solarie og nye vaskemaskiner
  + Regnskabet er godkendt
* Budget 2020
  + Der er budgetteret med ombygninger, herunder ved parkeringen.
  + Budgettet ser fornuftigt ud, og der er budgetteret med en forventeligt underskud
  + Budget er godkendt

1. **Fastsættelse af medlemskontingent, godkendelse af øvrige kontingenter**

* Nuværende kontingenter bibeholdes

1. **Behandling af indkomne forslag**

* Ingen indkomne forslag

1. **Valg af kasserer**

* Julie Bjerg Hynne genopstiller – Valgt for 2 år

1. **Valg af bestyrelsesmedlemmer og suppleanter**

* Mette gade genopstiller som suppleant – valgt for 1 år
* Mette Augustesen opstiller som medlem – valgt for 2 år
* Alex genopstiller som medlem – valgt for 2 år
* Anni Bundesen stiller d.d. op som suppleant – valgt for 1 år

1. **Valg af juniorrepræsentanter**

* Ingen opstillede

1. **Valg af 2 revisorer og 1 revisorsuppleant**

* Eksternt revisionsfirma Christensen Kjærulff

1. **Evt.**

* Bestyrelsen præsenterede et forslag om fire udvalg, herunder et sponsorudvalg, forbedringsudvalg, kommunikationsudvalg og et juniorudvalg. Der vil komme et opslag på facebook, hvor de forskellige udvalg vil blive præsenteret, og hvor det er muligt at melde sig ind i de forskellige udvalg. Til mødet meldte de første medlemmer sig ind i et udvalg.
* Oplysning om færdsel og aktivitet i skoven
  + På Ballerup Rideklubs hjemmeside, under ”Aktiviteter” er der en fane, der hedder ”Skoven”. Her er det muligt at se en oversigt over, hvad der foregår af aktiviteter i skoven. Man kan ligeledes læse om plantagen.
  + Der mindes om, at der ikke må foregå ridning på grusstierne, og der huskes på, at man gerne må trække en hest på grusstierne. Her henstilles i den forbindelse til, at der trækkes i kanterne i stierne.
    1. Der mindes om, at man ligeledes i Plantagen kun må ride på ridestierne.
* Opfordring til, at Bestyrelsen laver et opslag om, hvordan vi bedst kan håndtere møddingen
* Det opfordres i den forbindelse til, at vi stiller redskaber pænt, og man så vidt muligt forsøger at læsse af fra trillebøren så langt inde i møddingen som muligt.   
  Der er oprigtigt tale om en ”redningsvej”, så vi skal være opmærksomme på, at der skal være ryddeligt.
* Stævneindkørsel
  + Der spørges ind til muligheden for forbedring af stævneindkørslen/markvejen.   
    Bestyrelsen oplyser i den forbindelse, at der er tale om en kommunal vej, og at kommunen jævnligt opfordrer til at forbedre markvejen. Det oplyses, at Bestyrelsen vil opfordre kommunen til at forbedre vejen inden indendørssæsonen.
* Der ønskes om, at personale får forskellige mødetider, så hestene kan stå ude længere
  + Dette tages med til det kommende bestyrelsesmøde
* Muligheder for siddepladser ved udendørsbanerne til stævner
  + Det oplyses, at lokalplanen ikke tillader, at vi, udover vores banetekniske anlæg, har faste materialer stående på udendørsarealerne ved banerne.

**BILAG 1:**  **Bestyrelsens beretning**

**19. august 2020**

**Økonomi:**

Klubben afslutter regnskabet med en økonomi som forventet. Dog afventes fortsat endeligt søgte refusioner og hjælpepuljer i forbindelse med Corona.

Perioden med Corona har også betydet, at vi har været nødsaget til at være tilbageholdende med nye investeringer – så længe nedlukningsperioden har været uafklaret.

Vi afventer opstart af nyt IT-system, herunder også regnskabssystem. Der er indgået aftale med Zakabo, som også rideforbundet nu har indgået aftale med.

**Drift og personale:**

Klubben har en uændret struktur fra seneste beretning. Daglig leder Maria Kroman, stald og foldpersonale Jørgen, Lisa, Amalie, Carsten, Jeanette (kontor).

Siden august 2019, har vi haft fornøjelsen af en ny dyrepasserelev Cecilie, som er godt i gang med sin uddannelse. Vi har også med succes haft Dina i arbejdsprøvning i samarbejde med kommunen, hun trives godt i opgaverne med hestene.

Staldpersonalet i den senere tid været mærket af sygdom, bl.a. grundet en arbejdsskade i forbindelse med foldordningen. En medarbejder har opsagt sin stilling efter returnering fra endt barsel.

Der arbejdes løbende på at ændre arbejdsrutiner i stalden således, at personalet hjælper hinanden på tværs og dermed sikrer den bedst mulige drift af rideklubben.

**Rideskolen:**

Der har været afviklet rideskolestævner, elevcup, Duft af pony og ridelejre.

Som noget nyt har vi haft inviteret kommunens børn og forældre til ”Åben stald” – hvor interesserede har kunne se, hvordan Ballerup Rideklub ser ud. Dette har resulteret i adskillige prøvetimer og tilmeldinger til rideskolen.

Der er påbegyndt udskiftning i den aldrende rideskoleflok – dette med god succes. Senest har vi sendt vores trofaste rideskolepony Gordon ud for at nyde sit otium hos sin rideskolepart Signe.

Udskiftningen er omkostningstung, hvilket vi har gjort kommunen opmærksom på ad flere omgange.

Som resten af klubben har rideskolen været mærket af Corona – vi måtte lukke ned for al rideskoleaktivitet og give ponyer og heste en tidlig ”før-sommerferie”. Vi har gradvist genoptaget

rideskoleaktiviteterne i takt med myndighedernes anbefalinger. En stor tak skal lyde til rideskoleundervisere og alle de frivillige børn & unge, der har brugt mange timer på at muliggøre dette.

Aktuelt er rideskolen tilbage i fuld drift, med venteliste på flere hold.

Der er planlagt 2 rideskolestævner til afvikling inden årets udgang.

**Samarbejde med kommunen:**

Det er efterhånden længe siden, men vi har siden sidste beretning, både boet i teltstald, og holdt indflytning i den nye stald.

Det er med stor glæde, at vi har taget den nye stald i brug – stor tak til Ballerup Kommune for, at dette er blevet muligt. Det nyder både heste og ryttere stor glæde af.

Der har været diverse fejl og mangler som løbende er udbedret i samarbejde med kommunen.

Den nye stald har også muliggjort, at vi har fået samlet alle rideskoleponyer i B-stalden, der også er blevet bygget om og gjort 2020-venlig. Det har betydet et styrket staldmiljø for ponyer og ikke mindst rideskoleryttere.

Vi har indgået en 1-årig driftsaftale med Ballerup Kommune – Rideklubben har haft mange udgifter forbundet med ombygning i forbindelse med 2020, og vi har en god dialog med Ballerup Kommune om, hvordan fremtiden skal se ud for rideklubben. Vi er i dialog om flere aktiviteter for kommunens børn og unge, så endnu flere kan få glæde af Ballerup Rideklub.

Kommunen er løbende gjort opmærksomme på de udgifter der er forbundet med ex. udskiftning af rideskoleheste & ponyer, så vi fortsat kan tilbyde rideskoleeleverne et attraktivt undervisningstilbud.

Vi har også haft glædeligt besøg at borgmesteren, som vi have inviteret til en snak om klubbens drift og det nuværende og fremtidige samarbejde, vi har med kommunen.

Desuden gør vi til stadighed kommunen opmærksomme på de bekymringer, vi har fremadrettet ift. udvendig vedligeholdelse af bygninger og arealer. Aktuelt afventer vi det endelige udkast til en kommende 5- årig driftsaftale.

**Stævner:**

Stævner på Ballerup Rideklub er som altid en vigtig indtjeningskilde for klubben, det kræver mange frivillige kræfter, særlig tak til stævneudvalg/køkkenudvalg/rideskolestævneudvalg, og stor tak til alle frivillige, der leverer en kæmpe indsats, når det hele går løs.

Pga. Corona har vi måtte aflyse flere stævneaktiviteter, dog har man formået at tænke kreativt og ex. afviklet et succesfuldt stævne i uge 29, som jo under normale omstændigheder er helliget sommerferie.

Vi krydser fingre for, at vi kan afvikle de planlagte stævneterminer året ud.

**Kommunikation:**

Facebook bliver flittigt brugt, både af bestyrelsen og medlemmer. Vi vil gerne gøre opmærksom på, at vi har 2 grupper – en for hele Ballerup Rideklub og en for pensionærerne. Tænk gerne over, hvor vi lægger hvad op og hvem, der skal læse det, du skriver.

Ballerup Rideklub er nu også med Instagram-konto, som vi vil gøre endnu mere brug af fremadrettet.

Vi har også haft adskillige artikler i BallerupBladet, blandt andet om vores fælles indsats til ”Aktive sammen, hver for sig” – der betød et tilskud til klubben og dermed en del af en ny rideskolepony. Vi ønsker fremadrettet at gøre endnu mere brug af sociale medier og lokalaviser til at promovere og informere om de begivenheder, der finder sted på Ballerup Rideklub.

**Investeringer og indkøb:**

* Ny vandingsmaskine udendørs, der også skal anvendes indenfor.
* Bunden i det lille ridehus er blevet opdateret.
* Ligeledes er der kørt ekstra flis på de 2 dressurbaner udendørs.
* Vi afventer ny belysning i ridehusene finansieret af Ballerup Kommune
* Der er kommet ny og sikker trappe der sikrer adgang til skabene.
* Vi har ny vaskemaskine og tørretumbler (egenbetaling)
* Nedvaskning af det store ridehus, udskiftning af dele af barriere samt maling.
* Arbejdsdage med kæmpe engagement og masser af opgaver, der er blevet løst.
* Nyt solarium er netop sat op i den nye stald
* Ridehusbunden i det store ridehus har fået et eftersyn

**Konklusion:**

Et meget uforudsigeligt halvandet år som bestyrelse. Coronanedlukning har betydet, at vi har måtte udvise forsigtighedsprincipper i flere henseender, ikke mindst økonomisk.

Stor tak til alle pensionærer og rideskoleelever, der har været tålmodige og udvist stor respekt for de retningslinjer, der er blevet lagt ud. Det har betydet, at vi har kunne igangsætte rideskoleaktiviteter hurtigt, og vi har sikret at alle heste og ponyer er blevet holdt godt i gang, og ikke mindst er vi taknemmelige for, at vi undgik for meget regn i den tid, hvor det meste er foregået udendørs.

Ikke mindst tak til Ann, der er stoppet i bestyrelsen for denne gang.